බන්ධනාගාර ගතව සිටින රැඳචියන් සඳහා ඉදි කරනු ලැබූ ලොව ප්‍රථම රජයේ බන්ධනාගාර පාසල අද (17 දා) වටරැක බන්ධනාගාර පරිශ්‍රයේදී විවෘත කෙරෙන බව බන්ධනාගාර පුනරුත්තාපන අමාත්‍ය චන්ද්‍රසිරි ගජධීර මහතා පවසයි.මේ සඳහා වෙන්කර ඇති මුදල රුපියල් එක් කෝටි අනූ ලක්ෂයක් (1,90,00000) පමණ වේ. 8 වසර හා 9 වසර සඳහා තෝරා ගත් රැඳවියන් එකසිය අසූ තුන් දෙනෙකුට (183) ප්‍රථමයෙන්ම නේවාසිකව අධ්‍යාපනය ලැබී‍මේ අවස්ථාව මෙහිදී මුල් වරට හිමි වෙයි.නව බන්ධනාගාර පාසල රැඳවියනට සිය අධ්‍යාපන කටයුතු නිසි පරිදි සිදු කර ගෙන යාමට වඩාත් සුදුසු පරිසරයක ඉදිකර තිබේ.මෙහි අධ්‍යාපනය ලබන පිරිසට අවශ්‍ය නිල ඇඳුම් රජයෙන් නොමිලේ සැපයේ.